ddrg/super_eurlex huggingface dataset:
(3)

Ved Kommissionens beslutning 2006/766/EF af 6. november 2006 om lister over tredjelande og områder, hvorfra det er tilladt at importere toskallede bløddyr, pighuder, sækdyr, havsnegle og fiskevarer (3), er der fastsat lister over tredjelande, der opfylder betingelserne i forordning (EF) nr. 854/2004, og som derfor er i stand til at garantere, at disse produkter opfylder de sundheds- og hygiejnebetingelser, der er fastsat i EU-lovgivningen til beskyttelse af forbrugernes sundhed, og dermed kan eksporteres til Unionen. Navnlig indeholder bilag II til beslutning 2006/766/EF en liste over tredjelande og områder, hvorfra import ind i Unionen af fiskevarer til konsum er tilladt. Listen indeholder desuden oplysninger om restriktioner vedrørende sådan import fra bestemte tredjelande.
(2)

Mandatet for de nuværende eksterne revisorer for Banco de España udløb efter revisionen for regnskabsåret 2012. Det er derfor nødvendigt at udnævne nye eksterne revisorer fra regnskabsåret 2013.
5)

Artikel 5 affattes således: »Artikel 5 Generaldirektøren 1. Kontoret ledes af en generaldirektør. Generaldirektøren udpeges af Kommissionen efter proceduren i stk. 2. Generaldirektøren udpeges for syv år, og mandatet kan ikke forlænges. Generaldirektøren er ansvarlig for kontorets gennemførelse af undersøgelser. 2. For at udpege en ny generaldirektør offentliggør Kommissionen en indkaldelse af ansøgninger i Den Europæiske Unions Tidende. Offentliggørelsen finder sted senest seks måneder inden udløbet af den siddende generaldirektørs mandat. Når overvågningsudvalget har afgivet en positiv udtalelse om Kommissionens udvælgelsesprocedure, udarbejder Kommissionen en liste over tilstrækkeligt kvalificerede kandidater. Efter samråd med Europa-Parlamentet og Rådet udpeger Kommissionen generaldirektøren. 3. Over for generaldirektøren udøver Kommissionen de beføjelser, der er tillagt ansættelsesmyndigheden. Enhver beslutning om indledning af en disciplinærsag mod generaldirektøren i henhold til artikel 3, stk. 1, litra c), i bilag IX til tjenestemandsvedtægten skal gøres til genstand for en begrundet beslutning, som træffes af Kommissionen efter høring af overvågningsudvalget. Denne afgørelse meddeles Europa-Parlamentet, Rådet og overvågningsudvalget til orientering.«
(2)

Der er blevet tre pladser ledige som medlem af Regionsudvalget, efter at Stanislav EICHLERs, Jaroslav PALAS' og Jana VAŇHOVÁs mandater er udløbet. Der er blevet to pladser ledige som suppleant til Regionsudvalget, efter at Radko MARTÍNEKs og Martin TESAŘÍKs mandater er udløbet —
(4)

På grundlag af ny videnskabelig dokumentation blev forordning (EF) nr. 999/2001 ændret ved forordning (EU) nr. 630/2013 (5). Ændringerne af forordning (EF) nr. 999/2001 ophævede de fleste restriktioner vedrørende atypisk scrapie. De indebærer også yderligere tilpasning til standarderne fra Verdensorganisationen for Dyresundhed (OIE) af reglerne for samhandel inden for Unionen med får og geder og sæd og embryoner heraf og import til Unionen heraf for at afspejle en mere striks tilgang til klassisk scrapie.
3)

Artikel 9 affattes således: »Artikel 9 Finansielle ordninger 1. Det finansielle referencegrundlag til dækning af udgifterne i forbindelse med missionen for perioden fra den 1. oktober 2010 til den 30. september 2011 udgør 12 600 000 EUR. Det finansielle referencegrundlag til dækning af udgifterne i forbindelse med missionen for perioden fra den 1. oktober 2011 til den 30. september 2012 udgør 13 600 000 EUR. Det finansielle referencegrundlag til dækning af udgifterne i forbindelse med missionen for perioden fra den 1. oktober 2012 til den 30. september 2013 udgør 11 000 000 EUR. Det finansielle referencegrundlag til dækning af udgifterne i forbindelse med missionen for perioden fra den 1. oktober 2013 til den 30. september 2014 udgør 8 455 000 EUR. 2. Alle udgifter forvaltes efter de procedurer og regler, der gælder for Unionens almindelige budget. Statsborgere fra tredjelande kan byde på kontrakter. Missionschefen kan med Kommissionens godkendelse indgå tekniske ordninger med medlemsstaterne, værtslandet, deltagende tredjestater og andre internationale aktører vedrørende udstyr, tjenesteydelser og lokaler til EUSEC RD Congo. 3. EUSEC RD Congo har ansvaret for gennemførelsen af missionens budget. Missionen undertegner med henblik herpå en aftale med Kommissionen. 4. EUSEC RD Congo har ansvaret for eventuelle klager og forpligtelser, der opstår som følge af gennemførelsen af mandatet fra den 1. oktober 2013, med undtagelse af klager vedrørende en alvorlig forseelse begået af missionschefen, som han/hun skal drages til ansvar for. 5. De finansielle ordninger skal overholde kommandovejen, jf. artikel 5 og 7, og opfylde EUSEC RD Congos operative krav, herunder udstyrets kompatibilitet og holdenes interoperabilitet. 6. Udgifter er støtteberettigede fra den dato, hvor denne afgørelse træder i kraft.«
4)

Artikel 14 affattes således: »Artikel 14 Finansielle ordninger 1. Det finansielle referencegrundlag til dækning af udgifterne i forbindelse med missionen for perioden fra den 1. oktober 2010 til den 30. september 2011 udgør 6 430 000 EUR. Det finansielle referencegrundlag til dækning af udgifterne i forbindelse med missionen for perioden fra den 1. oktober 2011 til den 30. september 2012 udgør 7 150 000 EUR. Det finansielle referencegrundlag til dækning af udgifterne i forbindelse med missionen for perioden fra den 1. oktober 2012 til den 30. september 2013 udgør 6 750 000 EUR. Det finansielle referencegrundlag til dækning af udgifterne i forbindelse med missionen for perioden fra den 1. oktober 2013 til den 30. september 2014 udgør 6 328 086,95 EUR. 2. Alle udgifter forvaltes efter de procedurer og regler, der gælder for Unionens almindelige budget. Statsborgere fra tredjelande kan byde på kontrakter. Missionschefen kan med Kommissionens godkendelse indgå tekniske ordninger med medlemsstaterne, værtslandet, deltagende tredjestater og andre internationale aktører vedrørende udstyr, tjenesteydelser og lokaler til EUPOL RD Congo. 3. EUPOL RD Congo har ansvaret for gennemførelsen af missionens budget. Missionen undertegner med henblik herpå en aftale med Kommissionen. 4. EUPOL RD Congo har ansvaret for eventuelle klager og forpligtelser, der opstår som følge af gennemførelsen af mandatet fra den 1. oktober 2013, med undtagelse af klager vedrørende en alvorlig forseelse begået af missionschefen, som han/hun skal drages til ansvar for. 5. De finansielle ordninger skal overholde kommandovejen, jf. artikel 5, 6 og 9, og opfylde EUPOL RD Congos operative krav, herunder udstyrets kompatibilitet og holdenes interoperabilitet. 6. Udgifter er støtteberettigede fra den dato, hvor denne afgørelse træder i kraft.«
(1)

I henhold til Rådets afgørelse 2010/452/FUSP er Den Udenrigs- og Sikkerhedspolitiske Komité (PSC) bemyndiget til i overensstemmelse med traktatens artikel 38 at træffe de relevante afgørelser med henblik på at varetage den politiske kontrol med og den strategiske ledelse af Den Europæiske Unions observatørmission i Georgien (EUMM Georgia), herunder at træffe afgørelse om udnævnelse af en missionschef.
DA Den Europæiske Unions Tidende L 249/5

RÅDETS AFGØRELSE

af 16. september 2013

om beskikkelse af et svensk medlem af Det Europæiske Økonomiske og Sociale Udvalg

(2013/459/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 302,

under henvisning til indstilling fra den svenske regering,

under henvisning til udtalelse fra Europa-Kommissionen, og

ud fra følgende betragtninger:

(1) Rådet vedtog den 13. september 2010 afgørelse 2010/570/EU, Euratom om beskikkelse af medlemmerne af Det Europæiske Økonomiske og Sociale Udvalg for perioden fra den 21. september 2010 til den 20. september 2015 (1).

(2) Der er blevet en plads ledig som medlem af Det Europæiske Økonomiske og Sociale Udvalg, efter at Annika BRÖMS’ mandat er udløbet —

VEDTAGET DENNE AFGØRELSE:

Artikel 1

Jonas BERGGREN, Head of the Brussels office of the Confederation of Swedish Enterprise, beskikkes som medlem af Det Europæiske Økonomiske og Sociale Udvalg for den resterende del af mandatperioden, dvs. indtil den 20. september 2015.

Artikel 2

Denne afgørelse træder i kraft på dagen for vedtagelsen.

Udfærdiget i Bruxelles, den 16. september 2013. På Rådets vegne L. LINKEVIČIUS Formand

(1) EUT L 251 af 25.9.2010, s. 8.
(4)

Det er derfor passende at udnævne en af de personer, der er opført på ovennævnte liste, til dommer ved EU-Personaleretten for perioden fra den 1. oktober 2013 til den 30. september 2019, idet det påses, at EU-Personaleretten får en afbalanceret sammensætning på så bredt et geografisk grundlag som muligt blandt medlemsstaternes statsborgere og for så vidt angår de repræsenterede nationale retssystemer —
a)

Stk. 1 affattes således: »1. Unionen stemmer for at etablere et udkast til en global teknisk forskrift eller et udkast til ændring af en sådan forskrift, hvis udkastet er godkendt i overensstemmelse med proceduren i artikel 218, stk. 9, i traktaten om Den Europæiske Unions funktionsmåde (TEUF).«
a)

Stk. 2 affattes således: »2. Unionen stemmer for vedtagelse af et udkast til et FN/ECE-regulativ eller et udkast til ændring af et FN/ECE-regulativ, hvis udkastet er godkendt i overensstemmelse med den procedure, der er omhandlet i artikel 218, stk. 9, i TEUF.«
(2)

Som følge af endnu et tilfælde af sygdommen i kommunen Mordano i provinsen Bologna i regionen Emilia-Romagna vedtog Kommissionen gennemførelsesafgørelse 2013/443/EU (4), som justerede afgrænsningen af beskyttelses- og overvågningszonerne og fastsatte supplerende spærrezoner. Disse zoner blev fastlagt i del A, B og C i bilaget til nævnte gennemførelsesafgørelse. Forekomsten af yderligere sygdomsudbrud gør det nødvendigt at justere de zoner, der er omfattet af restriktioner, jf. del A, B og C i bilaget til gennemførelsesafgørelse 2013/443/EU.
3)

Følgende artikel indsættes: »Artikel 13a Retlige ordninger EUMM Georgia har beføjelse til at yde tjenester og foretage leveringer, indgå kontrakter og administrative aftaler, ansætte personale, åbne bankkonti, erhverve og afhænde aktiver og opnå fritagelse for sine forpligtelser samt optræde som part i retssager som påkrævet for at gennemføre denne afgørelse.«
(2)

For at kunne beregne mængden af gratis emissionskvoter, der skal tildeles nytilkomne anlæg, der er berettiget til en sådan tildeling i perioden 2013-2020, er det nødvendigt for medlemsstaterne at fastsætte disse anlægs aktivitetsniveau. I denne sammenhæng er standardkapacitetsudnyttelsesfaktoren nødvendig for at fastsætte det produktrelaterede aktivitetsniveau for produkter, for hvilke der er fastsat et produktbenchmark i bilag I til afgørelse 2011/278/EU. For nytilkomne anlæg med undtagelse af de anlæg, der kommer til som følge af en væsentlig udvidelse, fastsættes aktivitetsniveauet ved at gange produktets indledende installerede produktionskapacitet i overensstemmelse med artikel 17, stk. 4, i afgørelse 2011/278/EU med standardkapacitetsudnyttelsesfaktoren. For anlæg, hvis kapacitet er blevet væsentligt udvidet eller reduceret, skal medlemsstaterne anvende standardkapacitetsudnyttelsesfaktoren for at fastsætte det produktrelaterede aktivitetsniveau for den pågældende delinstallations kapacitetsudvidelse eller kapacitetsindskrænkning.
—

Rådet har gennemgået Kommissionens forslag med henblik på at fastlægge en holdning, der på indtægtssiden er i overensstemmelse med Rådets afgørelse 2007/436/EF, Euratom af 7. juni 2007 om ordningen for De Europæiske Fællesskabers egne indtægter (2) og på udgiftssiden med indholdet i den principaftale, som blev indgået den 27. juni 2013 om den flerårige finansielle ramme for 2014-2020 —
(3)

Afgørelse 2012/392/FUSP bør derfor ændres for at fastsætte det finansielle referencegrundlag for den resterende periode indtil den 15. juli 2014.
(3)

Ansøgningen vedrører et system til styring af batteriets ladetilstand i et hybridt elkøretøj ved hjælp af et navigationssystem, der løbende følger køretøjets geospatiale position og leverer oplysninger om stigninger og fald på ruten, hvilket giver mulighed for at skønne genvindingspotentialet på ruten og tilpasse ladetilstanden, således at energiudnyttelse og -genvinding bliver maksimeret. Nærmere betegnet kan elektriciteten fra batteriet benyttes maksimalt, når køretøjet kører op ad bakke, hvilket giver en højere udnyttelse af batteriets elektricitet sammenlignet med en konventionel strategi for batteriets ladetilstand. Når køretøjet kører ned ad bakke, bruges energien til at lade batteriet op. Systemet kan kun komme i betragtning som miljøinnovation, hvis det hele tiden indgår som en aktiv del af fremdriftssystemets driftsstrategi.
(3)

For at give mulighed for med den fornødne omhu at gennemføre en omfattende og grundig vurdering af overholdelsen af programvilkårene og sikre, at afgørelsen om frigivelsen af den sidste tranche kan vedtages i tide, er det nødvendigt at forlænge rådighedsperioden for den finansielle bistand.
(2)

Artikel 6 i forordning (EU) nr. 576/2013 foreskriver blandt andet, at dyrene skal ledsages af et identifikationsdokument i form af et pas i overensstemmelse med den model, der vedtages af Kommissionen. Modellen for dette pas er fastlagt i bilag III til Kommissionens gennemførelsesforordning (EU) nr. 577/2013 af 28. juni 2013 om standardidentifikationsdokumenter til brug ved ikke-kommerciel flytning af hunde, katte og fritter, fastlæggelse af lister over områder og tredjelande samt krav vedrørende format, layout og sprog for erklæringer, der attesterer opfyldelse af visse betingelser i henhold til Europa-Parlamentets og Rådets forordning (EU) nr. 576/2013 (3).
(5)

Af hensyn til sammenhængen i EU-lovgivningen bør listen over tredjelande, der er godkendt med hensyn til import af dyr af hestefamilien til Unionen, integreres i ovennævnte liste over godkendte områder og tredjelande, eftersom de pågældende tredjelande har givet tilsvarende tilstrækkelige garantier for, at de opererer med certificeringsregler og -principper, som certifikatudstederne i tredjelandet skal overholde i forbindelse med udstedelse af de certifikater, der kræves i veterinærforskrifterne, for at forhindre udstedelse af vildledende eller falske certifikater. Listen over tredjelande, hvorfra medlemsstaterne tillader import af levende dyr af hestefamilien, er i dag indeholdt i bilag I til Kommissionens beslutning 2004/211/EF af 6. januar 2004 om listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien, og om ændring af beslutning 93/195/EØF og 94/63/EF (6).
(1)

I henhold til artikel 10, stk. 1, i afgørelse 2010/576/FUSP bemyndiges Den Udenrigs- og Sikkerhedspolitiske Komité (PSC) til i overensstemmelse med traktatens artikel 38, stk. 3, at træffe de relevante afgørelser med henblik på at udøve politisk kontrol med og strategisk ledelse af EUPOL RD Congo. Denne bemyndigelse omfatter især at træffe afgørelse om udnævnelse af en missionschef på forslag fra Unionens højtstående repræsentant for udenrigsanliggender og sikkerhedspolitik (den højtstående repræsentant).
(4)

For at kunne fastlægge prisnoteringer for svinekroppe på et sammenligneligt grundlag bør der tages hensyn til denne anderledes udskæring ved at justere den i sådanne tilfælde registrerede vægt i forhold til vægten af standardudskæringer.
(2)

Kriterierne for udpegelse for så vidt angår restriktioner for indrejse i Unionen og indefrysning af midler, der omfatter personer og enheder, der har bistået udpegede personer eller enheder i at unddrage sig eller overtræde bestemmelserne i de relevante resolutioner fra De Forenede Nationers Sikkerhedsråd eller i afgørelse 2010/413/FUSP, bør tilpasses, således at personer og enheder, der selv har unddraget sig eller overtrådt disse bestemmelser, omfattes.
(9)

Risikovurderingsrapporten viser, at der kun foreligger begrænset videnskabelig dokumentation om 5-(2-aminopropyl)indol, og påpeger, at der er behov for yderligere forskning for at fastslå, hvilke sundhedsrisici og sociale risici der er forbundet med stoffet. Det materiale og de oplysninger, der foreligger, udgør dog et tilstrækkeligt grundlag til at underkaste 5-(2-aminopropyl)indol kontrolforanstaltninger i hele Unionen. 5-(2-aminopropyl)indol bør underkastes kontrolforanstaltninger i hele Unionen, da stoffet indebærer sundhedsrisici, hvilket er dokumenteret ved, at stoffet er påvist i forbindelse med flere indberettede dødsfald, da brugerne kan være uvidende om indtagelse af stoffet, og da stoffet ikke har nogen medicinsk værdi eller anvendelse.
—

Kommissionen forelagde den 25. juli 2013 et forslag med et forslag til ændringsbudget nr. 7 til det almindelige budget for regnskabsåret 2013 —
(7)

Kommissionen efterkommer hermed kendelsen af 15. maj 2013 i sag T-198/12 R og tillader som krævet opretholdelsen af de bestemmelser, som Forbundsrepublikken Tyskland har meddelt, om grænseværdierne for antimon, arsen, barium, bly og kviksølv. Kommissionen fortsætter imidlertid med at tage retlige skridt over for de foranstaltninger, som Forbundsrepublikken Tyskland har meddelt, dels ved Retten for så vidt angår hovedsagen (T-198/12), dels ved Domstolen for så vidt angår appellen af kendelsen af 15. maj 2013 (C-426/13 P(R)) —
(3)

Efter at Kommissionens audittjeneste (tidligere kaldet Kommissionens kontroltjeneste), Levnedsmiddel- og Veterinærkontoret, har gennemført audit med tilfredsstillende resultat, bør der i listen i bilag I til beslutning 2009/821/EF tilføjes yderligere godkendelseskategorier til fire grænsekontrolsteder i oplysningerne vedrørende Kroatien og et nyt grænsekontrolsted i London-Gateway i oplysningerne vedrørende Det Forenede Kongerige. Da traktaten om Kroatiens tiltrædelse trådte i kraft den 1. juli 2013 og ovennævnte audit blev gennemført før dette tidspunkt, bør ændringerne vedrørende de kroatiske grænsekontrolsteder anvendes med tilbagevirkende kraft fra den 1. juli 2013 for at sikre, at der ikke skabes hindringer for den eksisterende handel.
1.

Naser Bateni

Født d. 16. december 1962, iransk statsborger

Naser Bateni handler på vegne af IRISL. Han var chef for IRISL indtil 2008 og derefter direktør for IRISL i Europa GmbH. Han er administrerende direktør for Hanseatic Trade and Trust Shipping GmbH (HTTS), der som deres generelle agent udfører vigtige tjenesteydelser for Safiran Payam Darya Shipping Lines (SAPID) og Hafize Darya Shipping Lines (HDS Lines). Begge er enheder, der er opført på listen, og som handler på vegne af IRISL.
(3)

Afgørelse 2012/389/FUSP bør ændres for med henblik på et nyt finansielt referencegrundlag for perioden fra den 16. november 2013 indtil den 15. juli 2014.
(9)

Kommissionens beslutning 2007/777/EF (10) fastlægger en liste over tredjelande, hvorfra medlemsstater kan tillade import af kødprodukter og behandlede maver, blærer og tarme, og opretter behandlingsordninger, der anses for at være effektive i inaktiveringen af de respektive patogener. For at forebygge risikoen for, at sygdommen overføres via sådanne produkter, skal de gennemgå en relevant behandling, som afhænger af, hvilken sundhedsstatus oprindelseslandet har, og hvilke dyrearter produkterne stammer fra. Det er derfor passende, at der gives en undtagelse fra bestemmelsen, der suspenderede import af kødprodukter af vildtlevende fjervildt med oprindelse i Schweiz, forudsat at produkterne er blevet behandlet med visse specifikke behandlinger fastsat i del 4 i bilag II til beslutning 2007/777/EF.
(1)

I medfør af artikel 9, stk. 1, i afgørelse 2012/392/FUSP har Den Udenrigs- og Sikkerhedspolitiske Komité bemyndigelse til i overensstemmelse med traktatens artikel 38 at træffe de relevante afgørelser med henblik på at varetage den politiske kontrol med og den strategiske ledelse af Den Europæiske Unions FSFP-mission i Niger (EUCAP Sahel Niger), herunder særlig at træffe afgørelse om udnævnelse af en missionschef.
(2)

Revisionen af Kroatiens emissionsniveau for referenceåret afsluttedes den 26. august 2009. I revisionsrapporten rejstes et spørgsmål om gennemførelsen, for så vidt angår den mængde, der tildeles Kroatien. Den 8. februar 2012 fastslog Compliancekomitéen, at spørgsmålet var løst, og efterfølgende blev de endelige værdier for Kroatiens emissionsniveau fastsat.
(3)

Perus kompetente myndighed har forelagt supplerende oplysninger om de korrigerende foranstaltninger, der er iværksat for at afhjælpe de mangler, der er konstateret i systemet til kontrol af visse toskallede bløddyr. Der er dog stadig en række udestående problemer. Først og fremmest omfatter resultaterne af overvågningsprogrammet for det seneste år ikke kontrol af kilemuslinger (Donax spp.), som det blev konstateret var kilden til udbruddet. Det kan derfor ikke konkluderes, at de garantier, Perus kompetente myndighed foreløbig har givet, er tilstrækkelige som grundlag for at ophæve beredskabsforanstaltningen.
(2)

Beslutning 2005/734/EF indeholder bestemmelser om biosikkerhedsforanstaltninger med henblik på at reducere risikoen for overførsel af højpatogen aviær influenza forårsaget af influenza subtype H5N1 fra vildtlevende fugle til fjerkræ og andre fugle i fangenskab og om et system for tidlig påvisning i områder med særlig risiko. Ved beslutning 2006/415/EF er der fastsat visse beskyttelsesforanstaltninger, der skal anvendes i tilfælde af et udbrud af højpatogen aviær influenza af subtype H5N1 hos fjerkræ i en medlemsstat, herunder oprettelse af et område A og B efter mistanke om eller bekræftede udbrud af denne sygdom. Derudover vedrører Kommissionens beslutning 2007/25/EF visse beskyttelsesforanstaltninger i forbindelse med højpatogen aviær influenza og transport af fugle holdt som selskabsdyr, der ledsager deres ejere, til Unionen.
(2)

Der er foretaget en vurdering af, hvor relevante og formålstjenlige de nuværende miljøkriterier og de tilhørende krav til vurdering og verifikation, der er fastsat i de pågældende beslutninger, er. På baggrund af stadet for revisionen af denne beslutning bør gyldighedsperioden forlænges for miljøkriterierne og de tilhørende krav til vurdering og verifikation, som er opstillet deri. Gyldighedsperioden for de miljøkriterier og de tilhørende krav til vurdering og verifikation, som er anført i beslutning 2007/742/EF, bør forlænges til den 31. oktober 2014.
(6)

Kommissionen noterer sig, at Spanien agter at anvende en overgangsbestemmelse i overensstemmelse med artikel 2 i Kommissionens forordning (EU) nr. 1191/2010 (6). Kommissionen har verificeret de oplysninger, som Spanien forelagde i denne henseende, og er enig i, at Spanien opfylder betingelserne i artikel 2 i forordning (EU) nr. 1191/2010 og kan beslutte at fritage luftfartstjenesteudøveres fastlagte omkostninger fra artikel 11a, stk. 3, i Kommissionens forordning (EF) nr. 1794/2006 (7). Dermed bør mekanismen til trafikrisikodeling, hvorved gevinsten eller tabet som følge af en forskel mellem de faktiske tjenesteenheder og skønnede tjenesteenheder fordeles i forholdet 30/70 mellem luftfartstjenesteudøvere og luftrumsbrugere, anvendes allerede fra en forskel på 0 % i stedet for 2 %. I overensstemmelse med artikel 2 i forordning (EU) nr. 1191/2010 og den nedsættelse af enhedsraten, der er besluttet af Spaniens myndigheder for 2012, er denne fritagelse afgrænset til trafikrisikodelingen med hensyn til indtægterne for det pågældende år. Spanien agter at sprede den deraf følgende fremførsel over de kommende år fra 2015.